Reisszug

Reisszug (også skrevet Reißzug og Reiszug) er en privat kabelbane for gods til Hohensalzburg slott i Salzburg i Østerrike. Den er kjent for sin høye alder, og er trolig bygget i 1495 eller 1504.

Historie
Banen ble først dokumentert i 1515 av Matthäus Lang von Wellenberg, som senere ble erkebiskop i Salzburg. Disse årstallene gjør den til den eldste kjente kabelbane i verden. (betaling)

Reisszug trafikkerer fortsatt den opprinnelige ruten gjennom slottets festningsmurer. Den starter ved Nonnberg, nedenfor de østre slottsmurene. Banen har en stigning på 65% og går opp til slottets hovedgårdsplass. På vei opp går banen gjennom fem av slottets festningsmurer. Hver åpning i muren kan lukkes med tykke tredører. Dørenes alder bekrefter kardinal Langs beskrivelse av banen.

Banen kan opprinnelig ha brukt et slede-system, men treskinner og hjul ble raskt tatt i bruk. Trekkraften besto av muskelkraft fra mennesker eller dyr, ved hjelp av et hampetau. Først i 1910 fikk Reisszug motorkraft. Gjennom årene har banen blitt modifisert og ombygd flere ganger, sist mellom 1988 og 1990. Nå benyttes stålskinner og stålkabel, og vognen trekkes av en elektrisk motor. Reisszug skal igjen restaureres i 2017.

Tekniske spesifikasjoner
I sin nåværende form har banen følgende spesifikasjoner:

KonfigurasjonÉnsporetDrift ManuellLengde190 meterHøyde80 meterStørste helning67%Stasjoner: 2Nonnberg (, nedre)Festningen (, øvre)Vogner1Kapasitet3 passasjerer / 2500 kgSporvidde1300mmStørste hastighet0,5 m/sReisetid5 minutter 45 sekunderTrekkraftElektrisk

Referanser

Eksterne lenker

 Funimag, artikkel om Reiszug (engelsk)

Kategori:Jernbane i Østerrike
Kategori:Salzburg
Kategori:Kabelbaner
Kategori:Transportbyggverk i Østerrike